Oblasťou, kde sa nachádzajú časti ulice, tiekla rieka Hron; jej tok bol presmerovaný v roku 1962. Bývalé koryto je možné sledovať pomocou líp, ktoré stáli na jeho brehoch. Na č. 7 stojí budova, ktorá bola postavená v tridsiatych rokoch pre prvorepublikovú Česko-slovenskú armádu. Po založení Slovenského štátu sa stala sídlom Slovenskej armády. Od jari 1944 a počas Slovenského národného povstania tu sídlila Slovenská národná rada a plánovalo sa Povstanie. Nachádzalo sa tu riaditeľstvo Úradu práce, sociálnych vecí a rodiny Banská Bystrica.